Na temelju Odluke o raspisivanju natječaja za dodjelu kredita učenicima i studentima s područja Općine Virje u 2025./2026. godini od 24. rujna 2025., Općina Virje raspisuje

**JAVNI NATJEČAJ**

# za dodjelu kredita učenicima i studentima s područja Općine Virje

**I.**

Raspisuje se natječaj za dodjelu kredita Općine Virje učenicima i studentima s područja Općine Virje za školsku odnosno akademsku 2025./2026. godinu do kraja obrazovanja.

Kredit će se odobriti studentima odnosno učenicima koji podnesu uredne molbe s priloženim dokumentima, a u skladu sa sredstvima osiguranim u Proračunu Općine Virje i Pravilnikom o kreditiranju učenika i studenata s područja Općine Virje.

Za dodjelu kredita mogu se natjecati samo učenici i studenti s područja Općine Virje.

Učenici i studenti koji već primaju kredit dostavljaju samo potvrdu o upisu u tekuću školsku odnosno akademsku godinu.

**II.**

Kredit iznosi 50,00 EUR mjesečno za učenike i 80,00 EUR za studente, a isplaćuje se tijekom 10 mjeseci školske odnosno akademske godine.

**III.**

**Natječaj je otvoren je od 1. do 31. listopada 2025. godine.**

**IV.**

Kandidati će priložiti slijedeće dokumente:

1. Popunjeni obrazac zamolbe koji mogu podići u Općini Virje ili preuzeti sa stranice [www.virje.hr](http://www.virje.hr)
2. potvrdu o upisu u školsku odnosno akademsku godinu,
3. presliku osobne iskaznice studenta/učenika,
4. bjanko zadužnicu na iznos 2.000,00 EUR potpisanu od strane jednog roditelja i ovjerenu kod javnog bilježnika.

**V.**

Zamolbe s navedenom dokumentacijom se primaju u natječajnom roku osobno ili poštom na adresu: **Općina Virje**,  **Đure Sudete 10, 48350 Virje**  s naznakom »Za studentski/učenički kredit«.

Po završetku natječajnog postupka, s korisnikom i roditeljem/skrbnikom zaključuje se ugovor o kreditiranju.

Ostale informacije na broj telefona: 048/897-053.

 **JEDINSTVENI UPRAVNI ODJEL**